Document ID: /roh_data/filtered/fineweb-2-filterrobots_roh.jsonl.gz/68556

Quants linguatgs han plaz en noss tscharvè?
- Sonda, 13.10.2007, 12:03
Il tscharvè n'ha betg problems da plaz, ma el dovra urden e structuras. Quai di Rico Cathomas da Laax ch'ha 40 onns e ch'è docent a las universitads da Fribourg e Bolzano per didactica en connex cun emprender plirs linguatgs. Cun urden manegia el che cunzunt l'uffant pitschen stoppia pudair s'orientar tgi che discurra cun el tge linguatg. Ma era dus auters aspects sajan impurtants, cunzunt per ils geniturs: avair ina tenuta favuraivla envers plurilinguitad insumma e pretender da l'uffant insatge en in ambient positiv. Redacziun: Maria Cadruvi